A Catalunya 248 persones van morir en accidents de trànsit i 1.742 van resultar ferides de gravetat el 2017
dilluns, 5 / febrer / 2018
Es redueix en 97 persones el nombre de ferits greus, una disminució que representa el 5,3% respecte el 2016, mentre les víctimes mortals augmenten un 7,4 %
Dades destacades al conjunt de la xarxa viària catalana(dades provisionals a 24 hores)
L’any 2017 es van produir un total de 220 accidents mortals al conjunt de la xarxa viària catalana, en els que 248 persones van perdre la vida i 1.742 van resultar ferides de gravetat.
Girona i Tarragona registren descensos de les víctimes mortals respecte a l’any anterior
En les carreteres, les distraccions es mantenen al capdavant dels factors concurrents com a causa dels accidents mortals, amb un repunt del 4,5% respecte del 2016. Juntament amb les infraccions de circulació i les infraccions per excés de velocitat són els principals factors concurrents en els accidents amb víctimes
Pel que fa al compliment de l’objectiu estratègic de reducció del 45% de les víctimes mortals a zona interurbana al període 2010-2019, el 2017 se situa en un 32%
Un 29 % de les persones mortes en accidents de trànsit a Catalunya el 2017 van sermotoristes
Els ciclistes representen el 5 % de les víctimes mortals a Catalunya
L’índex de víctimes mortals per milió d’habitants a Catalunya és de 33 persones mortes per milió d’habitants, per sota de la mitjana europea que se situa en 55 persones mortes per milió d’habitants
Es constata l’increment de la mobilitat a Catalunya com a conseqüència de la recuperació econòmica. L’augment de mobilitat se situa en un 3% durant els dies feiners i fins a un 4% els dies festius
L’any 2017 ha estat l’any més sec dels darrers 20 anys a Catalunya i aquest fet és decisiu en l’increment de la mobilitat en general, però, sobretot, en la de motocicletes i bicicletes
Sinistralitat a Catalunya
L’any 2017, a Catalunya han perdut la vida en un accident de trànsit (tant a zona interurbana com a zona urbana) un total de 248 persones, un 7,4% més que l’any passat, quan es van registrar 231 víctimes mortals.
Malgrat l’increment de víctimes mortals de l’últim any, la tendència continua sent de reducció respecte al 2010 amb una reducció del 27% quan es van registrar 339 víctimes mortals.
Pel que fa al nombre d’accidents mortals de trànsit al conjunt de la xarxa viaria catalana es registra un total de 220.
En concret s’han produït 145 en zona interurbana i 75 en zona urbana. Aquesta xifra representa un 9% més de sinistres mortals que en 2016 però un descens del 27% respecte al 2010.
Pel que fa als ferits greus, el 2017 en va haver-hi 1.742, un 5,3% menys que l’any passat quan 1.839 persones van resultar ferides de gravetat. Si tenim en compte el 2010, la xifra de lesionats greus representa un descens del 13,2%.
En relació a les demarcacions:
A Barcelona hi ha hagut 113 accidents mortals amb 123 persones mortes i 1.084 ferides greus.
A Girona hi ha hagut 38 accidents mortals amb 44 persones mortes i 226 ferides greus.
A Tarragona hi ha hagut 35 accidents mortals amb 45 persones mortes i 222 ferides greus.
A Lleida hi ha hagut 34 accidents mortals amb 36 persones mortes i 210 ferides greus.
L’objectiu del Pla de seguretat viària 2017-2019 és reduir un 45% el nombre de víctimes mortals l'any 2019 en zona interurbana.
Entre l’1 de gener i el 31 de desembre de 2017 a les carreteres catalanes hi ha hagut 168 víctimes mortals (registrades a 24 hores). Això representa unincrement del 9,1% de les víctimes respecte al 2016, quan van morir per sinistre viari 154 persones. En relació al 2010, hi ha un descens del 31,7%, atès que aquell any hi van haver 246 persones mortes per accident de trànsit en zona interurbana.
Pel que fa al nombre d’accidents mortals de trànsit a les carreteres catalanes es registra un total de 145. Aquesta xifra representa un 15,1% més de sinistres mortals que el 2016 però un descens del 31,6% respecte al 2010.
Pel que fa als ferits greus, l’any 2017 en va haver-hi 777, un 13,3% menys que l’any passat quan 896 persones van resultar ferides de gravetat. Si tenim en compte l’any 2010, la xifra de lesionats greus representa un descens del 24,7%.
Cal destacar que de les 168 persones mortes l’any passat a la xarxa viària interurbana de Catalunya 45 eren motoristes i 11 ciclistes. Motoristes i ciclistes representen 1/3 del total de víctimes mortals a zona interurbana.
La xifra de motoristes morts augmenta respecte a l’any passat passant de 35 a 45. Els ciclistes morts també augmenten i passem de 4 víctimes mortals a 11 ciclistes morts el 2017. D’altra banda, incrementa també el nombre de persones mortes que anaven en furgoneta passant de 4 a 13.
Contràriament, s’han reduït a la meitat les persones atropellades l’any 2017 passant de 10 persones atropellades en 2016 a 5 vianants atropellats aquest passat 2017.
Pel que fa a les causes dels accidents, el factor humà representa el 90% de les causes a l’hora de registrar-se un accident mortal. La distracció continua sent un factor preocupant, amb un repunt del 4,5% respecte al 2017. Les errades i les infraccions dels conductors són els altres factors concurrents que figuren en la sinistralitat mortal registrada el 2017, destacant les infraccions per excés de velocitat.
Pel que fa al tipus d’accident mortal, les col·lisions frontals s´incrementen en més d’un 50% enguany i representen un terç del total d’accidents mortals. L’altre terç han estat per caigudes o sortides de via.
La franja d’edat amb major sinistralitat mortal és la dels 35 a 44 anys. Cal destacar la reducció significativa de la victimització mortal en la franja de la tercera edat. I també és positiva la reducció de la mortalitat tant en el target dels nens com dels adolescents i joves.
A Tarragona i Girona s’han reduït les víctimes mortals respecte a l’any anterior. En el cas de Tarragona parlem de 4 víctimes menys i, a Girona, aquest 2017, s’ha tancat amb una persona morta menys que l’any anterior. Cal tenir en compte l’impacte que van tenir l’any passat els accidents de trànsit de Freginals i Pont de Molins a on es van produir múltiples víctimes mortals.
A Barcelona i Lleida les víctimes mortals en accidents de trànsit han augmentat, especialment a Barcelona on l’increment és de 17 víctimes mortals més que l’any anterior. A Lleida l’increment ha estat de 5 víctimes mortals.
Entre l’1 de gener i el 31 de desembre de 2017 a les vies urbanes hi ha hagut80 víctimes mortals. Això representa un increment del 3,9% de les víctimes respecte al 2016, quan van morir per sinistre viari 77 persones.
En relació al 2010, hi ha un descens del 14%, atès que aquell any hi van haver 93 persones mortes per accident de trànsit en zona urbana.
Pel que fa al nombre de sinistres mortals, durant el 2017 a les vies urbanes catalanes se n’han registrat 75, un menys que l’any passat. L’any 2010 van ser 91 els accidents amb víctimes mortals als carrers de ciutats i pobles de Catalunya.
Les persones que han resultat ferides greus durant l’any 2017 a zona urbanahan estat 965, mentre que l’any anterior van ser 943, la qual cosa representa un increment del 2,3%; en relació al 2010, el descens ha estat de l’1 %, atès que aquell any es van registrar un total de 975 ferits greus per sinistre viari.
Cal destacar que de les 80 persones mortes l’any passat als carrers de ciutats i pobles de Catalunya 29 eren vianants, 26 eren motoristes i 2 ciclistes. Aquests 3 col·lectius vulnerables representen 2/3 del total de víctimes a Catalunya en zona urbana.
Barcelona destaca com a demarcació en relació a la reducció de les víctimes mortals d’un 12% respecte a l’any passat mentre que Tarragona incrementa les xifres i passa de 5 a 16 persones mortes enguany.
En zona urbana cal posar en relleu que hi ha hagut un increment de les víctimes mortals en vehicles lleugers respecte al 2016 passant de 10 a 21 víctimes mortals.
Les motos i ciclomotors es mantenen amb xifres estables a anys anteriors. El 2016 van ser 5 ciclistes els que van morir en zona urbana, el 2017 s’han registrat 2 víctimes mortals.
Els vianants atropellats també es redueixen, passant de 34 persones mortes a 29 víctimes mortals.